cyanic-selkie/wikianc huggingface dataset:
বুস্টার নুপেন
প্রথম-শ্রেণীর ক্রিকেট
কারি কাপ প্রতিযোগিতায় ট্রান্সভালের পক্ষে ২৯ খেলায় অংশ নিয়ে ১২.৯২ গড়ে ১৯০ উইকেট দখল করেন তিনি। তন্মধ্যে, নয়বার খেলায় দশ বা ততোধিক উইকেট পেয়েছিলেন তিনি।
টেস্ট ক্রিকেট
১৯২১-২২ মৌসুম থেকে ১৯৩৫-৩৬ মৌসুম পর্যন্ত দক্ষিণ আফ্রিকার পক্ষে টেস্ট খেলোয়াড়ী জীবন চলমান ছিল বুস্টার নুপেনের। এ সময়ে তিনি ১৭ টেস্টে অংশগ্রহণ করতে পেরেছিলেন। ৫ নভেম্বর, ১৯২১ তারিখে অস্ট্রেলিয়ার বিপক্ষে টেস্ট অভিষেক ঘটে বুস্টার নুপেনের।
১৯২৭-২৮ মৌসুমে নিজ দেশে ইংরেজ দলের বিপক্ষে খেলার জন্যে মনোনয়ন পেয়েছিলেন তিনি। প্রথম টেস্টে ইংল্যান্ড দল খুব সহজেই ১০ উইকেটে জয় তুলে নেয়। দ্বিতীয় টেস্টে পূর্ববর্তী খেলার তুলনায় স্বল্প ব্যবধানের পরাজয় ছিল। পরের খেলাতেই টেস্ট সিরিজের ভারসাম্য স্থানান্তরিত হয়ে পড়ে। খেলাটি ড্রয়ে পরিণত হয়। এমনকি সিরিজের চতুর্থ টেস্টে ফলাফল আরও পরিবর্তিত হয়ে পড়ে। দক্ষিণ আফ্রিকা চার উইকেটে বিজয়ী হয়। চূড়ান্ত টেস্টে আট উইকেটে জয় পেয়ে দক্ষিণ আফ্রিকা দল সিরিজে সমতা আনে। উভয় দলই দুইটি করে জয় পায়। ইংল্যান্ডের প্রথম ইনিংসে জর্জ বিসেট দুইটি উইকেট পান। বুস্টার নুপেন পান ৫/৮৩। কিন্তু, ইংল্যান্ডের দ্বিতীয় ইনিংসে জর্জ বিসেট সিরিজের সেরা বোলিংসহ খেলোয়াড়ী জীবনের সেরা বোলিং পরিসংখ্যান ৭/২৯ গড়েন। খেলা শেষে বুস্টার নুপেনসহ জর্জ বিসেট, বব ক্যাটারল ও আর্নেস্ট টিল্ডসলেকে কিংসমিড ক্রিকেট গ্রাউন্ডের সীমানায় চারা গাছ রোপণের জন্য আমন্ত্রণ জানানো হয়েছিল।
ইংল্যান্ডের মুখোমুখি, ১৯৩০-৩১
১৯৩০-৩১ মৌসুমে পাঁচ টেস্টের সিরিজ খেলার জন্য ইংল্যান্ড দল দক্ষিণ আফ্রিকা গমন করে। তবে, প্রথম টেস্টে নামি ডিনের অংশগ্রহণ ছিল না। ঐ মৌসুমে দক্ষিণ আফ্রিকার সাবেক অধিনায়ক নামি ডিনের দূর্বল ক্রীড়াশৈলীর কারণে সফরকারী ইংল্যান্ডের বিপক্ষে দলকে নেতৃত্ব দেয়ার জন্য তাকে মনোনয়ন দেয়া হয়। ফলশ্রুতিতে এ সুযোগের সদ্ব্যবহার করেন ও টেস্ট ক্রিকেটে নিজস্ব সেরা বোলিং পরিসংখ্যান দাঁড় করান। জোহেন্সবার্গে সিরিজের প্রথম টেস্টে ৫/৬৩ ও ৬/৮৭ লাভ করে দলকে ২৮ রানে জয় এনে দেন। নুপনেকে দল থেকে বাদ দেয়ার শর্তে নামি ডিন খেলতে রাজী হন বলে উইজডেনে উল্লেখ করা হয়।
এরপর নামি ডিন অধিনায়কের দায়িত্ব পেয়ে সিরিজের দ্বিতীয় ও তৃতীয় টেস্টে অংশ নেন। উভয় খেলাতেই ব্যাট হাতে তেমন কিছু করতে পারেননি। তবে, উভয় খেলাই ড্রয়ে পরিণত হয়। ফলে, তার দল ১-০ ব্যবধানে সিরিজ জয় করে।
এছাড়াও ড্র হওয়া চতুর্থ টেস্টে ৩/১৪৮ ও ৬/৪৬ লাভ করেন বুস্টার নুপেন। তবে, দক্ষিণ আফ্রিকায় স্থাপিত প্রথম দুইটি টার্ফ পিচে অনুষ্ঠিত তৃতীয় ও পঞ্চম টেস্ট থেকে নিজকে অংশগ্রহণ করা থেকে বিরত রাখেন।
ব্যক্তিগত জীবন
২৯ জানুয়ারি, ১৯৭৭ তারিখে ৭৫ বছর বয়সে ট্রান্সভাল প্রদেশের জোহেন্সবার্গে বুস্টার নুপেনের দেহাবসান ঘটে।
রাজিন্দর কাউর
'''ড. রাজিন্দর কাউর''' ভারতের পাঞ্জাব প্রদেশে জন্মগ্রহণকারী একজন সাংবাদিক ও রাজনীতিবিদ ছিলেন।
জন্ম
তিনি ১৯৩১ সালের ফেব্রুয়ারি মাসের ১০ তারিখে ব্রিটিশ ভারতের পাঞ্জাব প্রদেশের অমৃতসরে জন্মগ্রহণ করেন। তার বাবা ছিলেন প্রখ্যাত শিখ ধর্মীয় ও রাজনৈতিক নেতা মাস্টার তারা সিং।
শিক্ষাজীবন
তিনি অমৃতসরের খালসা কলেজ, চন্ডিগড়ের পাঞ্জাব বিশ্ববিদ্যালয় ও নয়াদিল্লির ক্যাম্প কলেজের ছাত্রী ছিলেন। তিনি ব্যাচেলর অব টিচিং ডিগ্রি নিয়েছিলেন। এছাড়াও তিনি স্নাতকোত্তর করেন দর্শন বিষয়ে। একই বিষয়ে তিনি পিএইচডি ডিগ্রিও অর্জন করেন। তার ডক্টরেট ডিগ্রির বিষয়বস্তু ছিল 'দ্য শিখ কনসেপ্ট অব গডহেড'।
কর্মজীবন
লেখাপড়ার পাঠ চুকানোর পর তিনি প্রবেশ করেন কর্মজীবনে। ১৯৫৮ সালে তিনি যোগ দেন ভারতের পাঞ্জাব প্রদেশের অমৃতসরে অবস্থিত খালসা কলেজে। কলেজটিতে এক বছর প্রভাষক হিসেবে দায়িত্ব পালন করেন তিনি। ১৯৫৯ সালে তিনি চাকরি ছেড়ে দেন এবং সাংবাদিকতা ও রাজনীতিতে প্রবেশ করেন। তিনি পাঞ্জাবি ভাষার পত্রিকা দৈনিক প্রভাতএ সম্পাদক হিসেবে যোগ দেন। এখানে তিনি তিন বছর দায়িত্ব পালন করেন। এছাড়াও, অমৃতসরের মাসিক সাময়িকী সন্ত সিপাহিতেও সম্পাদক পদে কর্মরত ছিলেন তিনি। এরপর তিনি যোগ দেন শিরোমণি অকালি দলে। তিনি দলটির মহিলা শাখা স্ত্রী অকালি দলের সভাপতি ছিলেন। রাজনীতির বাইরে তিনি শিক্ষা ও সামাজিক কর্মকাণ্ডে যুক্ত ছিলেন। ১৯৭৭ সালে তিনি নয়াদিল্লি মিউনিসিপাল কমিটির সদস্য নিযুক্ত হন। তিনি ২ বছর এই কমিটিতে যুক্ত ছিলেন। তিনি কমিটির সামাজিক কল্যাণ উপকমিটির সদস্য ছিলেন। এর আগে ১৯৭৫ সালে দিল্লি গুরুদুয়ারা ব্যবস্থাপনা কমিটির সদস্য নিযুক্ত হয়েছিলেন। তিনি পাঞ্জাবের শিখ শিক্ষা কমিটির প্রতিষ্ঠাতা সদস্য ছিলেন। সংস্থাটি কর্তৃক পাঞ্জাবের কাদিয়ারি, বাঙ্গা, সাথিয়ালা ও অমৃতসরে খালসা কলেজ পরিচালিত হয়।
তিনি নারীদের জন্য গঠিত জাতীয় কমিটি ও অমৃতসর মিউনিসিপাল কর্পোরেশনের উপদেষ্টাকমিটির সদস্য ছিলেন। ১৯৭৮ সালে রাজ্যসভা নির্বাচনে তিনি প্রার্থী হিসেবে দাঁড়ান ও বিজয়ী হন।
১৯৮০ সালে তিনি যুক্তরাজ্যের রাজধানী লন্ডনের ওয়েম্বলি সম্মেলন কেন্দ্রে ধর্ম ও দর্শনবিষয়ক একটি সেমিনারে অংশ নেন। এর দুই বছর পর, ১৯৮২ সালে তৎকালীন সোভিয়েত ইউনিয়নের রাজধানী মস্কোতে নিরস্ত্রীকরণ বিষয়ে সারা বিশ্বের ধর্মীয় নেতাদের এক সম্মেলনে যোগ দেন।
মৃত্যু
১৯৮৯ সালের ফেব্রুয়ারি মাসের ৫ তারিখে পাঞ্জাবের ভাতিন্দায় আততায়ীর গুলিতে নিহত হন।
মিষ্টি
right|thumb|রসগোল্লা মিষ্টি হলো চিনির বা গুড়ের রসে ভেজানো ময়দার গোলা কিংবা দুধ- চিনি মিশিয়ে তৈরি বিভিন্ন আকৃতির ছানার অথবা ময়দার টুকরো করা খাবার। বাঙালির খাওয়া-দাওয়ায় মিষ্টি একটি অতি জনপ্রিয় উপকরণ। বাঙালির কোন উপলক্ষ-অনুষ্ঠানই মিষ্টি ছাড়া পূর্ণতা পায় না। মিষ্টির নাম শুনলেই জিভে জল আসে। বাংলাদেশে মিষ্টিকে পণ্য করে গড়ে উঠেছে অগণিত নামী-দামী মিষ্টি-বিক্রয়কেন্দ্র। সেই আদিযুগের লাড্ডু থেকে শুরু করে সন্দেশ, কালোজাম পেরিয়ে আজ মিষ্টির প্রকারভেদ শিল্পের পর্যায়ে চলে গেছে। বিভিন্ন রকমের মিষ্টি স্বাদ, আকারে এমনকি নামকরণে ভিন্নতা নিয়ে জনপ্রিয়। বাংলাদেশ ভারত পাকিস্তান শ্রীলঙ্কা নেপাল মায়ানমার এই অঞ্চলে মিষ্টির প্রচুর ব্যবহার করা হয় সামাজিক ও পারিবারিক অনুষ্ঠানে মিষ্টির ব্যবহার অত্যন্ত প্রবল ।এই অঞ্চলে যে পরিমাণ মিষ্টি মানুষ ব্যবহার করে এমন এই পরিমাণ মিষ্টি কখনো বিশ্বের অন্য দেশে ব্যবহার করা হয় না
ভারতীয় উপমহাদেশের মিষ্টির ইতিহাস
ভারতবর্ষের সবচেয়ে প্রাচীন মিষ্টি মতিচূর লাড্ডু। বয়স প্রায় দুই হাজার বছরেরও বেশি। আধুনিক সন্দেশ-রসগোল্লার বয়স মাত্র দুই-আড়াই'শ বছর। বাঙালিরা ছানা তৈরি করতে শিখেছে পর্তুগিজদের থেকে। তাদের কাছ থেকে বাঙালি ময়রারা ছানা ও পনির তৈরির কৌশল শেখে। ভাস্কো দা গামা কালিকট বন্দরে এসেছিলেন ১৪৯৮ সালে, ভারত ত্যাগ করেন ১৫০৩ সালে। উপমহাদেশে ছানা তৈরির শিক্ষাবিস্তার অনেক পরের ঘটনা।
প্রথম দিকে ছানা ও ছানার মিষ্টি একরকম পরিত্যাজ্যই ছিল ধর্মীয় কারণে। বৈদিক যুগে দুধ ও দুধ থেকে তৈরি ঘি, দধি, মাখন ইত্যাদি ছিল দেবখাদ্য। বিশেষ করে ননি ও মাখন অত্যন্ত প্রিয় ছিল শ্রীকৃষ্ণের। এ জন্য দুধ থেকে রূপান্তরিত ওই সব খাদ্য শ্রেষ্ঠ বলে বিবেচিত হতো। কিন্তু ছানা তৈরি হয় দুধ বিকৃত করে, এ জন্য মনুর বিধানমতে, ছানা ছিল অখাদ্য।
এ সম্পর্কে সুকুমার সেন তার কলিকাতার কাহিনী বইয়ে লিখেছেন, "ক্ষীর-মাখন-ঘি-দই—এগুলো কাঁচা দুধের স্বাভাবিক পরিণাম, কৃত্রিম অথবা স্বাভাবিক। কিন্তু কোনোটিই দুধের বিকৃতি নয়। ‘ছানা’ কিন্তু ফোটানো দুধের কৃত্রিম বিকৃতি। বাঙালি অন্য দ্রব্য সংযোগ করে দুধ ছিন্নভিন্ন করে দিয়েছে, যাতে সারবস্তু ও জলীয় অংশ পৃথক হয়ে যায়। এভাবে দুধ ছিন্নভিন্ন করা হয় বলেই এর নাম হয়েছিল বাংলায় ‘ছেনা’, এখন বলা হয় ‘ছানা’। সংস্কৃত ভাষায় ছানার কোনো রকম উল্লেখ নেই। অন্য ভাষাতেও ছিল না। আগে অজ্ঞাত ছিল বলেই শাস্ত্রসম্মত দেবপূজায় ছানা দেওয়ার বিধান নেই।"
সন্দেশ ছানা আবিষ্কারের আগে ছিল। আগের দিনে সন্দেশ তৈরি করা হতো বেসন, নারকেল ও মুগের ডালের সঙ্গে চিনির সংযোগে। এ ছাড়া শুধু চিনি দিয়ে তৈরি এক ধরনের চাকতিকেও অনেক সময় সন্দেশ বলা হতো। নীহাররঞ্জন রায় তাঁর বাঙালির ইতিহাস বইয়ে বাঙালির মিষ্টিজাতীয় যে খাদ্যের বিবরণ দিয়েছেন, তাতে সংগত কারণেই ছানার কোনো মিষ্টির উল্লেখ নেই। দুধ থেকে তৈরি মিষ্টির মধ্যে আছে দই, পায়েস ও ক্ষীরের কথা। সন্দেশের উল্লেখ আছে, তবে সেই সন্দেশ ছানার নয়। তিনি বলেছেন, ‘কোজাগর পূর্ণিমা রাত্রে আত্মীয়-বান্ধবদের চিপিটক বা চিঁড়া এবং নারিকেলের প্রস্তুত নানা প্রকারের সন্দেশ পরিতৃপ্ত করিতে হইত এবং সমস্ত রাত বিনিদ্র কাটিত পাশা খেলায়।’
চিনির সঙ্গে ছানার রসায়নে আধুনিক সন্দেশ ও রসগোল্লার উদ্ভাবন অষ্টাদশ শতকের শেষভাগে। এই আধুনিক সন্দেশ রসগোল্লার আবিষ্কর্তা হুগলির হালুইকররা। পরে তারা কলকতায় এসে বহু পরীক্ষা-নিরীক্ষা করে একে জগদ্বিখ্যাত করে তোলেন। প্রথম দিকে ছানার সন্দেশকে বলা হতো ‘ফিকে সন্দেশ’। কারণ, এ সন্দেশে আগের দিনের সন্দেশের চেয়ে মিষ্টি কম। শাস্ত্রসম্মত নয় বলে ছানার সন্দেশ অনেকে খেতে চাইত না। কলকাতার ময়রাদের সৃষ্টিতে মুগ্ধ শঙ্কর তার বাঙালির খাওয়া দাওয়া বইয়ে কড়াপাক, নরমপাক, কাঁচাগোল্লা, চন্দন সন্দেশসহ হাজার রকম সন্দেশের কথা উল্লেখ করে বলেছেন, ‘এঁরা আমেরিকান বিজ্ঞানীদের মতো পাইকিরি হারে মিষ্টি শাস্ত্রে নোবেল জয়ী হওয়ার যোগ্যতা রাখেন।’ তিনি জানিয়েছেন, সন্দেশ এত বৈচিত্র্যময় যে শীতকালের সন্দেশ আর গ্রীষ্মের সন্দেশে তো পার্থক্য আছেই, এমনকি সেপ্টেম্বর আর অক্টোবরের সন্দেশও নাকি এক রকম নয়।
রসগোল্লার নাম আদিতে ছিল গোপাল গোল্লা। রসের রসিক বাঙালি চিনির সিরায় ডোবানো বিশুদ্ধ ছানার গোল্লাকে নাম দিয়েছে রসগোল্লা। পরে ছানা ও চিনির রসায়নে নানা আকৃতি ও স্বাদে নানা নামে মিষ্টির সম্ভার হয়ে উঠেছে বৈচিত্র্যময়। এর মধ্যে আছে লেডিকেনি, চমচম, পানিতোয়া, কালোজাম, আমৃতি, রসমালাই—হরেক রকম। রসগোল্লার মতোই গোলাকার লাল রঙের লেডিকেনি নামে মিষ্টিটি তৈরি হয়েছিল ভারতের প্রথম গভর্নর জেনারেল লর্ড ক্যানিংয়ের স্ত্রীর সম্মানে। লোকমুখে এর চলতি নাম লেডিকেনি। আর রসগোল্লার সর্বশেষ নিরীক্ষাধর্মী সংস্করণ হলো স্পঞ্জ রসগোল্লা। এটি এখন উভয় বাংলায় বেশ জনপ্রিয়। ছানার মিষ্টি এপার-ওপার উভয় বাংলায় বিপুল জনপ্রিয় হলেও বঙ্গের বাইরে, বিশেষত ভারতের অন্যত্র এখনো ছানার মিষ্টি তেমন তৈরি হয় না। বহির্বঙ্গের মিষ্টি প্যাড়া, মেওয়ার শুকনো মিষ্টি। এ কারণেই দিল্লির মসনদ এখনো লাড্ডুর দখলে।
বাংলাদেশের বিখ্যাত মিষ্টি
বাংলাদেশের বিভিন্ন অঞ্চলে বিশেষ বিশেষ মিষ্টির ক্ষেত্রে বিশেষ পারদর্শিতা অর্জন করেছেন সেখানকার ময়রারা। তাদের নিষ্ঠা ও সৃজনশীলতায় ঐতিহ্যবাহী হয়ে উঠেছে সেসব মিষ্টি। এর মধ্যে আছে-
মিষ্টি নির্মাতা, মিষ্টির দোকান
এলাকাভিত্তিক মিষ্টির প্রসিদ্ধি ছাড়াও ব্যক্তিগতভাবেও অনেক মিষ্টিশিল্পী খ্যাতিমান হয়েছেন বিশেষ কোনো মিষ্টি তৈরির জন্য।
মিষ্টি খেতে বারণ
ডায়াবেটিস রোগীদেরকে মিষ্টিজাতীয় খাবার খেতে ডাক্তাররা মানা করে থাকেন। তবে, এ ধরনের রোগীদের যখন গ্লুকোজের মাত্রা খুব কমে যায় তখন মিষ্টি কিংবা মিষ্টিজাতীয় খাবার অল্প পরিমাণে দেয়া যেতে পারে।
ভারতে প্রাপ্ত নিমফ্যালিডি গোত্রের প্রজাপতির তালিকা
এই পাতাটি তে ভারতে প্রাপ্ত নিম্ফ্যালিডি গোত্রের প্রজাপতিতেদের বৈঞগানিক নামসহ নথিভূক্ত করা হল। ভারতে মোট নিম্ফ্যালিডি প্রজাপতিদের সংখ্যা ৫২০টি।  পশ্চিমবঙ্গে এখনও পর্যন্ত ১৭৮ টির সন্ধান পাওয়া গেছে। এটি একটি বিশাল গোত্র তাই এদের সংখ্যা ও বৈচিত্র্য অনেক।
শ্রেনীবিভাগ
পৃথিবীতে নিম্ফ্যালিডি গোত্রের প্রজাপতিতেদের তেরোটি উপগোত্রে বিভক্ত করা যায়।
মনোরঞ্জন ধর
মনোরঞ্জন ধর (২১ ফেব্রুয়ারি ১৯০৪ - ২২ জুন ২০০০) বাংলাদেশের একজন রাজনীতিবিদ এবং কূটনীতিক। স্বাধীন বাংলাদেশের প্রথম জাতীয় নির্বাচনে জয়ী হয়ে তিনি মন্ত্রীর দায়িত্ব পান। বাংলাদেশের সংবিধানের প্রথম চারটি সংশোধনী তাঁর হাত ধরেই সম্পন্ন হয়।
শৈশব জীবন
মনোরঞ্জন কলকাতা বিশ্ববিদ্যালয় থেকে বি.এ এবং এল.এল.বি ডিগ্রি লাভ করেন। তিনি ১৯২১ সালে অসহযোগ আন্দোলনে যোগ দেন। তিনি ১৯৩০ সালে চট্টগ্রাম অস্ত্রাগার লুন্ঠনে অংশগ্রহণ করেন। তিনি ১৯৩৮ - ১৯৪০ 'গন-অভিযান' সাপ্তাহিক পত্রিকার সম্পাদক ছিলেন।
রাজনৈতিক জীবন
মনোরঞ্জন ধর ১৯৪৬ সালে বঙ্গীয় প্রাদেশিক আইনসভার সদস্য নির্বাচিত হন। তিনি ১৯৪৭ সাল থেকে ১৯৫৮ সাল পর্যন্ত তিনি পূর্ব বাংলা প্রাদেশিক আইন পরিষদের সদস্য ছিলেন। বায়ান্নের ভাষা আন্দোলনে তিনি আইন পরিষদের ভেতরে ও বাইরে সক্রিয় ভূমিকা পালন করেন। এ কারণে তিনি কারাবরণও করেন। তিনি ১৯৫৪ সালে আইন পরিষদ কর্তৃক গঠিত সংখ্যালঘু কমিশনের সদস্য ছিলেন। তিনি ১৯৫৬-৫৮ সালে পূর্ব পাকিস্তান সরকারের অর্থ ও সংখ্যালঘু দফতরের মন্ত্রী ছিলেন। তিনি ১৯৭২ সালে জাপানে বাংলাদেশের রাষ্ট্রদূত নিযুক্ত হন। ১৯৭৩ সালে প্রথম জাতীয় সংসদ নির্বাচনে আওয়ামী লীগের মনোনয়নে তিনি সংসদ সদস্য নির্বাচিত হন এবং ১৯৭৩ সালের ১৬ মার্চ বাংলাদেশ সরকারের আইন, সংসদ ও বিচার বিষয়ক মন্ত্রীর দায়িত্ব লাভ করেন।
শেখ মুজিবুর রহমানের হত্যাকাণ্ড পরবর্তীসময়ে তিনি মোশতাক আহমেদ মন্ত্রিসভায় আইন মন্ত্রী ছিলেন।
সুইডীয় ভাষা
থাম্ব|সুইডীয় ভাষার বই সুইডীয় ভাষা (সুইডীয় ভাষায়: svenska স্‌ভ়েন্‌স্কা, ইংরেজি ভাষায়: Swedish সুইডিশ্‌) ইউরোপ মহাদেশের একটি ভাষা। ভাষাটি ইন্দো-ইউরোপীয় ভাষা-পরিবারের জার্মানীয় শাখার উত্তর (স্ক্যান্ডিনেভীয়) দলের অন্তর্গত। ভাষাটি ডেনীয় ও নরওয়েজীয় ভাষার সাথে ঘনিষ্ঠভাবে সম্পর্কিত। সুইডেন, ফিনল্যান্ড এবং অলান্দ দ্বীপে প্রায় ৯০ লক্ষ লোক এই ভাষায় কথা বলেন। সুইডীয় সুইডেনের কার্যত (de facto) জাতীয় ভাষা। ফিনল্যান্ডে ফিনীয় ভাষার সাথে এটিও একটি সরকারী ভাষা এবং ফিনল্যান্ডের স্কুলে সুইডীয় শিক্ষা বাধ্যতামূলক। সুইডীয় ইউরোপীয় ইউনিয়নেরও একটি সরকারী ভাষা।
ইতিহাস
৯ম শতকের দিকে প্রাচীন নর্স ভাষা প্রাচীন পশ্চিমী নর্স (নরওয়ে ও আইসল্যান্ড) এবং প্রাচীন পূর্বী নর্স (সুইডেন ও ডেনমার্ক) - এই দুই ভাষায় বিভক্ত হয়ে যায়। ১২শ শতকে প্রাচীন পূর্বী নর্স থেকে সুইডীয় ও ডেনীয় ভাষার স্বতন্ত্র ভাষা হিসেবে উৎপত্তি ঘটে। এগুলি ১৩শ শতকে যথাক্রমে প্রাচীন সুইডীয় ও প্রাচীন ডেনীয় ভাষায় রূপ নেয়। মধ্যযুগে এই দুইটি ভাষাই বাল্টীয় ও উত্তর সাগরীয় এলাকায় প্রচলিত হানজেয়াটীয় লিগের সার্বজনীন ভাষা মধ্য নিম্ন জার্মান ভাষার প্রভাবাধীন ছিল।
১২০০ সাল পর্যন্ত কেবল কবরস্তম্ভে রুনীয় লিপিতে লেখা খোদাইকর্মেই প্রাচীন সুইডীয় ভাষার নিদর্শন মেলে। ১৩শ শতকে ভাষাটি লাতিন লিপিতে লেখা শুরু হয়। ১৪শ শতকেই দুইটি প্রধান উপভাষার উপর ভিত্তি করে আদর্শ লিখিত সুইডীয় ভাষার উৎপত্তি ঘটে ও সমগ্র সুইডেনে এটি ছড়িয়ে পড়ে।
উপভাষা
সুইডীয় ভাষাকে তিনটি প্রধান উপভাষায় ভাগ করা যায়:
তৃতীয়োক্ত স্‌ভেয়া উপভাষাটি, যা স্টকহোম, উপ্পসালা, লুন্দ, গোটেনবুর্গ ও হেলসিংকি শহরে প্রচলিত, আদর্শ সুইডীয় ভাষার ভিত্তি। Svenska språknämnden নামের সরকারি ভাষা বোর্ড ভাষাটির আদর্শ রূপ কেমন হবে, তা স্থির করেন।
ধ্বনিব্যবস্থা
সুইডীয় ভাষা একটি বিশেষ উচ্চারণ-ভঙ্গি বা অ্যাক্‌সেন্টে উচ্চারিত হয়। এতে ঝোঁক ও সুর দুইয়েরই প্রাধান্য আছে, ফলে মনে হতে পারে সুইডীয় বক্তা যেন ছন্দময় গান গাইছেন।
লিখন পদ্ধতি
১৯০৬ সালে সুইডীয় ভাষার বানানের সরলীকরণের উপর একটি সংস্কার করা হয়।
সালমান খান
আব্দুর রশিদ সেলিম সালমান খান (सलमान ख़ान; ) হলেন একজন ভারতীয় চলচ্চিত্র অভিনেতা, প্রযোজক এবং টেলিভিশন ব্যক্তিত্ব। তিনি মাঝে মাঝে গানও গেয়ে থাকেন। ত্রিশ বছরের অধিক সময়ের কর্মজীবনে তিনি অসংখ্য পুরস্কার অর্জন করেছেন, তন্মধ্যে রয়েছে চলচ্চিত্র প্রযোজক হিসেবে দুটি জাতীয় চলচ্চিত্র পুরস্কার ও অভিনয়ের জন্য দুটি ফিল্মফেয়ার পুরস্কার। বলিউডের সবচেয়ে বড় তারকা সালমান খানকে বিশ্ব ও ভারতীয় চলচ্চিত্রের অন্যতম ব্যবসাসফল অভিনয়শিল্পী বলে আখ্যায়িত করা হয়। ফোর্বস সাময়িকীর ২০১৮ সালের বিশ্বের সর্বোচ্চ পারিশ্রমিক গ্রহীতা ১০০ তারকা বিনোদনদাতা তালিকা অনুসারে সালমান খান $৩৭.৭ মিলিয়ন আয় করে ভারতীয়দের মধ্যে শীর্ষস্থানীয় এবং সারা বিশ্বে ৮২তম স্থান অধিকার করেন।
জন্ম ও পরিবার
thumb|সালমান খান (মাঝে) ও তার দুই ভাই [[আরবাজ খান (বামে) ও সোহেল খান (ডানে)]] সালমান খান ১৯৬৫ সালের ২৭শে ডিসেম্বর ভারতের মধ্যপ্রদেশের ইন্দোরে জন্মগ্রহণ করেন। তিনি চিত্রনাট্যকার সেলিম খান এবং তার প্রথম স্ত্রী সুশীলা চরকের (পরে সালমা খান নাম গ্রহণ করেন) জ্যেষ্ঠ পুত্র। সালমানের বাবা সেলিম খান অভিনেতা ও চিত্রনাট্যকার হিসেবে পরিচিত হলেও একটা সময়ে তিনি পুলিশ কর্মকর্তা ছিলেন। সেলিম ১৯৬৪ সালে সুশীলাকে বিয়ে করেন। পরের বছর সালমানের জন্ম হয়। জন্মের সময় তার নাম রাখা হয় আব্দুর রশিদ সেলিম সালমান খান। পিতার দিক থেকে তার পূর্বপুরুষগণ ছিলেন বর্তমান পাকিস্তানের সোয়াত উপত্যকার আলাকোজাই পশতুন,  যারা ১৮০০-এর দশকের মাঝামাঝি সময়ে মধ্যপ্রদেশের ইন্দোরে অভিবাসিত হয়ে এসেছিলেন। তার পিতামহ আবদুল রশিদ খান ছিলেন ইন্দোর রাজ্যের ডেপুটি ইনস্পেক্টর জেনারেল, যিনি হোলকার সময়ে দিলার জাং পুরস্কার অর্জন করেছিলেন। সালমানের মাতা মহারাষ্ট্রীয়, তার পিতা বলদেব সিং চরক জম্মু-কাশ্মীরের একজন দুগ্রা রাজপুত ছিলেন এবং মাতা মহারাষ্ট্রীয় ছিলেন। সেলিম-সুশীলা দম্পতির চার সন্তানের বাকিরা হলেন দুই পুত্র অভিনেতা ও প্রযোজক আরবাজ খান ও সোহেল খান এবং এক কন্যা প্রযোজক ও পোশাক নকশাবিদ আলভিরা খান অগ্নিহোত্রী, যিনি অভিনেতা ও পরিচালক অতুল অগ্নিহোত্রীকে বিয়ে করেন। ১৯৮১ সালে দ্বিতীয় বিয়ে করেন সেলিম খান। তার দ্বিতীয় স্ত্রী বলিউডের অভিনেত্রী হেলেন। বিয়ের পর কন্যা অর্পিতা খানকে দত্তক নেন সেলিম-হেলেন দম্পতি।
শিক্ষা জীবন
সালমান খান গোয়ালিয়রের সিন্ধিয়া স্কুলে পড়াশোনা শুরু করেন। সেখানে তিনি ও তার ছোট ভাই আরবাজ কয়েক বছর পড়াশোনা করেন। এরপর তিনি মুম্বইয়ের বান্দ্রার সেন্ট স্ট্যানিসলস হাই স্কুল থেকে তার স্কুলজীবন সমাপ্ত করেন। পরে তিনি মুম্বইয়ের সেন্ট জেভিয়ার্স কলেজে ভর্তি হন, কিন্তু পড়াশোনা সমাপ্ত করতে পারেননি।
স্কুলে পড়ার সময় বহুবার সাঁতার প্রতিযোগিতায় চ্যাম্পিয়ন হয়েছেন তিনি। ভারতের প্রতিনিধি হিসেবে তিনি দেশের বাইরেও সাঁতার প্রতিযোগিতায় অংশ নিয়েছেন। সালমান খানের উচ্চতা পাঁচ ফুট ছয় ইঞ্চি। তবে কম উচ্চতা কখনোই তার সাফল্যে ভাটা পড়তে দেয়নি।
১৯৮৯-৯৩: অভিষেক ও প্রারম্ভিক সাফল্য
সালমান খান ১৯৮৮ সালে বিবি হো তো অ্যায়সি ছবির মাধ্যমে বলিউডে অভিনয় জীবন শুরু করেন, এতে তিনি পার্শ্ব চরিত্রে অভিনয় করেন। তার দ্বিতীয় ও কেন্দ্রীয় চরিত্রে অভিনয় করা প্রথম চলচ্চিত্র সুরজ বড়জাত্যার প্রণয়মূলক নাট্য চলচ্চিত্র ম্যায়নে প্যায়ার কিয়া (১৯৮৯)। ছবিটি সেসময়ের সর্বোচ্চ আয়কারী ভারতীয় চলচ্চিত্র। এই ছবিতে অভিনয়ের জন্য তিনি ৩৫তম ফিল্মফেয়ার পুরস্কারে শ্রেষ্ঠ অভিনেতা বিভাগে পুরস্কারের জন্য মনোনীত হন। ম্যায়নে প্যায়ার কিয়া ছবিটি ইংরেজি ভাষায় হোয়েন লাভ কলস (When Love Calls), স্পেনীয় ভাষায় তে আমো (Te Amo) ও তেলুগু ভাষায় প্রেমা পাভুরালু (ప్రేమ పావురాలు) নামে ডাবিং করা হয়।
১৯৯০ সালে সালমান অভিনীত বাঘি: আ রেবেল ফর লাভ ছবিটি বক্স অফিসে সফলতা অর্জন করে। পরের বছর তার অভিনীত তিনটি চলচ্চিত্র - পাত্থর কে ফুল, সনম বেওয়াফা ও কুরবান মাঝারি মানের ব্যবসা করে। একই বছর তিনি সঞ্জয় দত্ত ও মাধুরী দীক্ষিতের সাথে প্রণয়মূলক নাট্যধর্মী সাজন চলচ্চিত্রে অভিনয় করেন।
১৯৯৪-৯৯: হাম আপকে হ্যাঁয় কৌন..! ও অন্যান্য
১৯৯৪ সালে সালমান রাজকুমার সন্তোষীর আন্দাজ আপনা আপনা ছবিতে আমির খানের সাথে শ্রেষ্ঠাংশে অভিনয় করেন। মুক্তির পর চলচ্চিত্রটি বক্স অফিসে ব্যর্থ হলেও পরবর্তী কালে এটি কাল্ট তকমা লাভ করে। পরের বছর তিনি পুনরায় সুরজ বড়জাত্যার পরিচালনায় প্রণয়ধর্মী হাম আপকে হ্যাঁয় কৌন..!-এ মাধুরী দীক্ষিতের বিপরীতে অভিনয় করেন। ছবিটি ১৯৯৫ সালের ফিল্মফেয়ার পুরস্কারে শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ অভিনেত্রী বিভাগে তিনটি পুরস্কার অর্জন করে এবং সুস্থ্য বিনোদন প্রদানকারী শ্রেষ্ঠ জনপ্রিয় চলচ্চিত্র বিভাগে জাতীয় চলচ্চিত্র পুরস্কার অর্জন করে। বিশ্বব্যাপী ₹১.৩৫ বিলিয়ন আয়কারী চলচ্চিত্রটি সেই বছরের সর্বোচ্চ আয়কারী চলচ্চিত্র। এটি বক্স অফিস ইন্ডিয়ার "হিন্দি চলচ্চিত্রের সর্বকালের সেরা ব্লকবাস্টার" তালিকার অন্যতম চলচ্চিত্র। বক্স অফিস ইন্ডিয়া অনুসারে, ২০০৬ সালেও এটি বলিউডের চতুর্থ সর্বোচ্চ আয়কারী চলচ্চিত্র ছিল।
১৯৯৫ সালে তিনি রাকেশ রোশনের করন অর্জুন ছবিতে শাহরুখ খানের সাথে অভিনয় করেন। তারা দুজন পারিবারিক শত্রু কর্তৃক খুন হওয়া ও পুনর্জন্ম লাভ করা দুই ভাই চরিত্রে অভিনয় করেন। এই ছবিতে করন চরিত্রে নাম ভূমিকায় তার অভিনয়ের জন্য তিনি শ্রেষ্ঠ অভিনেতা বিভাগে ফিল্মফেয়ার পুরস্কারের মনোনয়ন লাভ করেন। পরের বছর তিনি সঞ্জয় লীলা ভন্সালীর অভিষেক চলচ্চিত্র খামোশি: দ্যা মিউজিক্যাল ছবিতে অভিনয় করেন। এছাড়া এই বছর তাকে রাজ কানওয়ারের মারপিটধর্মী জিত ছবিতে দেখা যায়। ১৯৯৭ সালে তার অভিনীত দুটি চলচ্চিত্র মুক্তি পায়, সেগুলো হল জুড়ওয়া ও অউজার। ডেভিড ধবন পরিচালিত হাস্যরসাত্মক জুড়ওয়া ছবিটিতে তিনি যমজ দ্বৈত চরিত্রে অভিনয় করেন, যারা জন্মের পর আলাদা হয়ে গিয়েছিল।
১৯৯৮ সালে তিনি করণ জোহরের অভিষেক চলচ্চিত্র কুছ কুছ হোতা হ্যায়-এ নাতিদীর্ঘ ক্ষণিক চরিত্রে অভিনয় করেন, যার জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কার লাভ করেন। ১৯৯৯ সালে তিনি তিনটি চলচ্চিত্রে অভিনয় করেন, সেগুলো হল হাম সাথ-সাথ হ্যাঁয়, বিবি নাম্বার ওয়ান, ও হাম দিল দে চুকে সনম। সঞ্জয় লীলা ভন্সালীর হাম দিল দে চুকে সনম ছবিতে তিনি ঐশ্বর্যা রাই ও অজয় দেবগনের সাথে অভিনয় করে শ্রেষ্ঠ অভিনেতা বিভাগে আরেকটি ফিল্মফেয়ার পুরস্কারের মনোনয়ন লাভ করেন। তার অভিনয় সম্পর্কে রেডিফ.কমের শর্মিলা তেলিকুলাম লিখেন, "সালমান নিজেকে প্রিয় করে নিয়েছে। নাটকীয় দৃশ্যে তিনি অতিরঞ্জিত অভিনয় করলেও হাস্যরসাত্মক ও প্রণয়মূলক দৃশ্যে তিনি খুবই সহজাত অভিনয় করেছেন।"
পরবর্তী দশকগুলোতে তার উল্লেখযোগ্য হলো তেরে নাম, পার্টনার, বডিগার্ড, দাবাং, রেডি, বজরঙ্গি ভাইজান, সুলতান'' ইত্যাদি।
সম্মাননা
২০০৮ সালের ১৫ জানুয়ারি লন্ডনের মাদাম তুসোর জাদুঘরে চতুর্থ ভারতীয় তারকা হিসেবে সালমান খানের মোমের মূর্তি স্থাপিত হয়।
কঙ্গো ভাষা
কঙ্গো বা কিকঙ্গো একটি বান্টু ভাষা যাতে গণতান্ত্রিক কঙ্গো প্রজাতন্ত্র, কঙ্গো এবং অ্যাঙ্গোলাতে বসবাসরত বাকঙ্গো ও বান্দুন্দু জাতির লোকেরা কথা বলে থাকে। এটি একটি সুরপ্রধান ভাষা। এই ভাষার উপর ভিত্তি করে কিতুবা নামের একটি ক্রেওল সৃষ্টি হয়েছে যা পশ্চিম মধ্য আফ্রিকার বেশির ভাগ এলাকা জুড়ে একটি সার্বজনীন ভাষা বা লিঙ্গুয়া ফ্রাংকা। এই অঞ্চল থেকে অনেক ক্রীতদাস বিক্রি করে উত্তর আমেরিকা এবং দক্ষিণ আমেরিকা মহাদেশে নিয়ে যাওয়া হয়। এ কারণে ব্রাজিল, কলম্বিয়া, জামাইকা, কিউবা এবং হাইতিতে প্রচলিত বিভিন্ন আফ্রিকান ধর্মগুলির ধর্মীয় অনুষ্ঠানে এই ভাষাটির ক্রেওলীকৃত রূপের ব্যবহার পরিলক্ষিত হয়।
বর্তমানে কঙ্গো ভাষা আফ্রিকার প্রায় ৭০ লক্ষ লোকের মাতৃভাষা। আরও প্রায় ২০ লক্ষ লোক দ্বিতীয় ভাষা হিসেবে এটিতে কথা বলতে পারে।
রসমালাই
রসমালাই দক্ষিণ এশিয়ার বাংলাদেশ, ভারত, পাকিস্তান, নেপাল এর একটি জনপ্রিয় মিষ্টি খাদ্য। ছোট ছোট আকারের রসগোল্লাকে চিনির সিরায় ভিজিয়ে তার উপর জ্বাল-দেওয়া ঘন মিষ্টি দুধ ঢেলে রসমালাই বানানো হয়। বাংলাই রসমালাইয়ের উৎপত্তি স্থল। বাংলাদেশের কুমিল্লার এবং ভারতের কলকাতার রসমালাই খুবই বিখ্যাত।
ইতিহাস
thumb|right|পাত্র ভর্তি রসমালাই
কুমিল্লার সেন ভাইয়েরা মাতৃভান্ডার ব্র্যান্ডের অধীনে কাজ করে মিষ্টান্নের আসল নির্মাতা বলে গণ্য করেন। এটি বঙ্গে তো বটেই দক্ষিণ এশিয়ারও জনপ্রিয় একটি মিষ্টান। দাবী করা হয় ১৯৩০ সালে এটি রসগোল্লার থেকে উন্নত করে রসমালাই নামকরণ করে, বাঙালি ময়রা কৃষ্ণ চন্দ্র দাস প্রথম রসমালাই তৈরি করেন। কিন্তু এই দাবীর স্বপক্ষে কোন প্রমাণ নেই বা এই দাবীটি যাচাই করা অসম্ভব কারণ রসগোল্লা এবং রসমালাই এর স্বাদ এবং প্রস্তুত প্রণালী ভিন্ন।
বাংলাদেশের যাত্রীবাহী ট্রেনের তালিকা
এ নিবন্ধটি বাংলাদেশের চালু ও বন্ধ যাত্রীবাহী ট্রেনের তালিকা প্রসঙ্গে।
সুস্মিতা আনিস
সুস্মিতা আনিস একজন বাংলাদেশী নজরুল সঙ্গীত শিল্পী। তিনি আধুনিক বাংলা গান এবং হালকা শাস্ত্রীয় সঙ্গীত সহ বিভিন্ন সংগীত শৈলী সাথে জুড়ে আছেন। তিনি ফিরোজা বেগমের ভাগ্নী।
সংক্ষিপ্ত জীবনী
সুস্মিতা পাঁচ বছর বয়সে ফিরোজা বেগমের কাছ থেকে সঙ্গীত চর্চা শুরু করেন। তিনি নজরুল সঙ্গীত এবং আধুনিক বাঙালি গানের জন্য বিখ্যাত। তিনি ১৯৭৬ সালে নজরুল সঙ্গীতে বাংলাদেশ টেলিভিশনের বার্ষিক জাতীয় প্রতিযোগিতায় নতুন কুঁড়িতে প্রথম পুরস্কার জিতেছিলেন। সুস্মিতা অল্প বয়সে রাষ্ট্রীয় মালিকানাধীন জাতীয় সম্প্রচার সংস্থা বাংলাদেশ টেলিভিশন (বিটিভি) তে নিয়মিতভাবে কাজ করছেন।
ফিরোজা বেগম সংরক্ষাণাগার
ফিরোজা বেগমের মৃত্যুর প্রথম বার্ষিকী স্মরণে ৯ সেপ্টেম্বর ২০১৫ তারিখে ফিরোজা বেগমের জীবন ও তার কাজকর্ম নিয়ে সুস্মিতা ফিরোজা বেগম আর্কাইভ চালু করেছিলেন। যেখানে ফিরোজার সঙ্গীত ও বক্তৃতা রেকর্ডিং সহ মঞ্চ অনুষ্ঠানের ভিডিও সংরক্ষণ করেছেন। এই সংগ্রহগুলি সুস্মিতার ওয়েবসাইটে যাবে।
ভারতীয় রিপাবলিকান পার্টি (গণতান্ত্রিক)
ডান|থাম্ব|200x200পিক্সেল| ভারতের বিভিন্ন [[দলিত দল দ্বারা ব্যবহৃত পতাকা]] ভারতের রিপাবলিকান পার্টি (গণতান্ত্রিক) ছিল ভারতের একটি রাজনৈতিক দল। দলের নেতা ও দলের সভাপতি ছিলেন টিএম কাম্বলে। টিএম কাম্বলের মৃত্যুর পর নন্দ টি কাম্বলে দলের সভাপতি হন।
দলটি ভারতের রিপাবলিকান পার্টির একটি বিভক্ত দল ছিল। ২০০৪ সালের নির্বাচনের পরে, লোকসভার মধ্যে এটির সামান্য প্রতিনিধিত্ব ছিল এবং এটি ক্ষমতাসীন সংযুক্ত প্রগতিশীল জোটের সদস্য ছিল। দলটির এর উপস্থিতি মহারাষ্ট্রে সীমাবদ্ধ ছিল।
৮ জুলাই
ছুটি ও অন্যান্য
ভারতীয় বিজ্ঞান ও যুক্তিবাদী সমিতি'র উদ্যোগে, পালিত হয় 'জ্যোতিষ বিরোধী দিবস'
ভারতীয় রিপাবলিকান পার্টি (গণতান্ত্রিক)
২৮ সেপ্টেম্বর ২০১৫-এ, আরপি(ডি) ছিল মহারাষ্ট্রের ১৬টি পক্ষের মধ্যে একটি যেটিকে নিরীক্ষিত ব্যালেন্স শীট এবং ২০০৫ সালের আইটি রিটার্ন নথি জমা না দেওয়ার জন্য নিবন্ধনমুক্ত করা হয়েছিল। ফলে তারা তাদের সরকারি নির্বাচনী প্রতীক হারিয়েছে।
ছত্তিশগড় বিধানসভা নির্বাচন, ২০১৮
ছত্তিশগড় বিধানসভা নির্বাচন, ২০১৮ আয়োজিত হয়েছিল ভারতের ছত্তিশগড় রাজ্যের বিধানসভা সদস্যদের নির্বাচনের জন্য। বিধানসভার ৯০টি আসনের নির্বাচন দু’টি পর্যায়ে আয়োজিত হয়। ১২ নভেম্বর দক্ষিণ ছত্তিশগড়ে ১৮টি আসনে এবং ২০ নভেম্বর অবশিষ্ট ৭২টি আসনে নির্বাচন অনুষ্ঠিত হয়।
ভারতীয় জাতীয় কংগ্রেস (কংগ্রেস) এই নির্বাচনে ৬৮টি আসন জয় করে এবং রাজ্যের পূর্বতন শাসকদল ভারতীয় জনতা পার্টি (বিজেপি) জয় করে মাত্র ১৫টি আসন। এর ফলে একটানা ১৫ বছর বিরোধী দলের ভূমিকা পালনের পর কংগ্রেস পুনরায় ছত্তিশগড়ে সরকার গঠন করে। ১১ ডিসেম্বর ভোট গণনা ও ফল ঘোষণার দিনই বিদায়ী মুখ্যমন্ত্রী রমণ সিং "হারের দায়িত্ব [গ্রহণ করে]" পদত্যাগ করেন।
প্রেক্ষাপট
ছত্তিশগড় বিধানসভার মেয়াদ ছিল ২০১৯ সালের ৫ জানুয়ারি পর্যন্ত।
সময়সূচি
২০১৮ সালের ৬ অক্টোবর ভারতের নির্বাচন কমিশন ঘোষণা করে দু’টি পর্যায়ে ছত্তীসগঢ় বিধানসভার নির্বাচন আয়োজিত হবে। প্রথম পর্যায়ে ১২ নভেম্বর দক্ষিণ ছত্তীসগঢ়ের বাম চরমপন্থী অধ্যুষিত ১৮টি বিধানসভা কেন্দ্রে এবং দ্বিতীয় পর্যায়ে ২০ নভেম্বর অন্যান্য বিধানসভা কেন্দ্রগুলিতে নির্বাচনের দিন ধার্য হয়। সেই সঙ্গেই নির্বাচন আদর্শ আচরণবিধি জারি করে এবং ঘোষণা করে যে, ১১ ডিসেম্বর নির্বাচনের ফল ঘোষিত হবে।
জনমত সমীক্ষা
জনমত সমীক্ষাগুলিতে দেখা যায়, ছত্তীসগঢ়ে ভারতীয় জনতা পার্টি ও ভারতীয় জাতীয় কংগ্রেসের (কংগ্রেস) মধ্যে কঠিন প্রতিযোগিতা হতে চলেছে। তবে জততা কংগ্রেস ছত্তীসগঢ় (জেসিসি) ও বহুজন সমাজ পার্টির (বিএসপি) জোটও পূর্বোক্ত দুই দলের সমান সংখ্যক আসন পেতে চলেছে।
ভোটগ্রহণ
ভারতের নির্বাচন কমিশনের হিসেব অনুযায়ী, প্রথম পর্যায়ের ভোটে ১৬ লক্ষ ২০ হাজার মহিলা ও ১৫ লক্ষ ৫ হাজার পুরুষ নথিভুক্ত ভোটারের জন্য মীট ৪,৩০০টি বুথ প্রস্তুত করা হয়। এই পর্যায়ে যে ১৮টি কেন্দ্রে ভোটগ্রহণ হয়, সেখানে কমিশনের হিসেব অনুযায়ী ভোটদানের হার ছিল ৭৬.৪২ শতাংশ। উল্লেখ্য, ২০১৩ সালে এই অঞ্চলে ভোটদানের হার ছিল ৭৫.০৬ শতাংশ। ২০১৮ সালে এই অঞ্চলের নকশালপন্থীরা নির্বাচন বয়কটের ডাক দিলেও ভোটদানের হার বৃদ্ধি পায়। বস্তার, কাংকের, সুকমা, বিজাপুর, দান্তেওয়াড়া, নারায়ণপুর, কোন্ডাগাঁও ও রাজনন্দগাঁওয়ের মতো নকশাল-অধ্যুষিত জেলাগুলিতে অবস্থিত ১৮টি বিধানসভা কেন্দ্রে মোট ১২৫,০০০ পুলিশ ও আধাসামরিক জওয়ান মোতায়েন করা হয়েছিল। যদিও নির্বাচনের সময় দু’টি বড়ো ধ্বংসাত্মক ঘটনা ঘটেছিল। ভোটগ্রহণ শুরুর আগে দান্তেওয়াড়ার কাটেকল্যাণে একটি ইম্প্রোভাইসড এক্সপ্লোসিভ ডেভাইস (আইইডি) বিস্ফোরণ ঘটে। বিজাপুরে নকশালপন্থীদের সঙ্গে সেন্ট্রাল রিজার্ভ পুলিশ ফোর্সের (সিআরপিএফ) কোবরা ইউনিটের সংঘর্ষে দশ জন নকশালপন্থী নিহত এবং পাঁচ জন সিআরপিএফ জওয়ান আহত হন।
দ্বিতীয় পর্যায়ের দলীয় প্রচার শেষ হয় ১৮ নভেম্বর তারিখে। অপর একটি আইইডি বিস্ফোরণের ঘটনায় সেই দিন সুকমা জেলার ভেজি ও এলারমাডগু গ্রামে তিন জন নিরাপত্তারক্ষী নিহত হন। যদিও ২০ নভেম্বর ভোটগ্রহণের দিনটি ছিল "শান্তিপূর্ণ ও অপ্রীতিকর ঘটনামুক্ত"। কমিশনের প্রতিবেদন অনুযায়ী, এই দিন ভোটদানের হার ছিল ৭৬.৩৪ শতাংশ। সেই সঙ্গে কমিশন প্রথম পর্যায়ের ভোটদানের হারের পরিমাণ সংশোধন করে ৭৬.৩৯ শতাংশ ঘোষণা করে। এই পর্যায়ের ভোটগ্রহণের জন্য কমিশন ১৯,৩৩৬টি বুথ স্থাপন করেছিল।
কমিশনের প্রতিবেদন অনুযায়ী, সমগ্র রাজ্যের ভোটদানের হার ছিল ৭৬.৩৫ শতাংশ। এই হার ২০১৩ সালের ভোটদানের হারের (৭৭.৪০ শতাংশ) থেকে সামান্য কম। যে ৩৮টি বিধানসভা কেন্দ্রের অধিকাংশ মূলত গ্রামীণ এলাকাভুক্ত, সেখানে ভোটদানের হার ছিল ৮০ শতাংশেরও বেশি। ভোটদানের হার সর্বাধিক ছিল কুরুদে। সেখানে ভোট পড়েছিল ৮৮.৯৯ শতাংশ। এরপর দ্বিতীয় সর্বাধিক ভোটদানের হার ছিল খারসিয়ায়। সেখানে ভোট পড়েছিল ৮৬.৮১ শতাংশ। ভোটদানের হার সর্বনিম্ন ছিল বিজাপুরে। সেখানে ভোট পড়েছিল ৪৪.৬৮ শতাংশ। ১১ ডিসেম্বর ভোটগণনা ও ফল ঘোষণার ঠিক আগে ইভিএম-এর গার্ডরুমে ২৮ কোম্পানি সেন্ট্রাল আর্মড পুলিশ ফোর্স নিযুক্ত হয়।
বুথফেরত সমীক্ষা
অধিকাংশ বুথফেরত সমীক্ষায় বিজেপি ও কংগ্রেসের মধ্যে "হাড্ডাহাড্ডি লড়াই"য়ের ভবিষ্যদ্বাণী করা হয়েছিল। দ্য ওয়্যার ওয়েব প্রকাশনার ভবিষ্যদ্বাণী ছিল, বিজেপি ৪৪টি আসন, কংগ্রেস ৪২টি আসন, বিএসপি ২টি আসন এবং জেসিসি ও একজন নির্দল প্রার্থী ১টি করে আসন পাবে।
আসন ও প্রাপ্ত ভোটের ভাগ
২০১৮ সালের ছত্তীসগঢ় বিধানসভা নির্বাচনে বিভিন্ন রাজনৈতিক দলের প্রাপ্ত আসন ও প্রাপ্ত ভোটের ভাগ হল:
কলকাতার মসজিদ
থাম্ব|কলকাতার একটি বিখ্যাত মসজিদ কলকাতার মসজিদ বলতে মূলত ভারতের কলকাতা শহরের মসজিদগুলোকে নির্দেশ করে।
কলকাতা ভারতের পূর্বাঞ্চলে অবস্থিত পশ্চিমবঙ্গ রাজ্যের রাজধানী। ৩০০ বছরের বেশি পুরনো এই শহরটি ১৯১১ সাল পর্যন্ত ব্রিটিশ ভারতের রাজধানী ছিলো। এই শহরে বহু গীর্জা, মন্দির ও মসজিদসহ বিভিন্ন ধর্মের উপাসনালয় রয়েছে। কলকাতায় মুসলিমদের আগমন ঘটে উনবিংশ শতাব্দীতে, তবে এই আগমনের গতি বৃদ্ধি পায় ১৮৫০ সালের পরবর্তী সময়ে বিহার এবং আগ্রা ও অওধের যুক্ত প্রদেশের অর্থনৈতিক মন্দার ফলে।
প্রায় ৪৫০ টি মসজিদ কলকাতা শহরে রয়েছে (ওয়ার্ড ১ থেকে ওয়ার্ড ৪১)। শহরের কেন্দ্রীয় অংশে জনঘনত্ব ও মুসলিমদের জনসংখ্যা সবচেয়ে বেশি। বিখ্যাত মসজিদগুলো হচ্ছে :
সব বর্ধনশীল শহরের মত স্থানের অভাব কলকাতায় একটি বড় সমস্যা। বর্ধনশীল জনসংখ্যাকে পর্যাপ্ত সেবা দেওয়ার উদ্দেশ্যে বেশিরভাগ মসজিদগুলো সম্প্রসারণ করা হচ্ছে। মসজিদের কাঠামোগুলো পুরনো শৈলী থেকে নতুন শৈলীতে পরিবর্তন করার পাশাপাশি নির্মাণশৈলীর পরিবর্তনও আনা হচ্ছে।
১৯৪২ সালে কলকাতার শেষ মসজিদটি নির্মিত হয় (এন্টালিতে)।
হাতিয়ার (চলচ্চিত্র)
হাতিয়ার : ফেস টু ফেস উইথ রিয়েলিটি ভারতীয় হিন্দি ভাষার অ্যাকশন ক্রাইম চলচ্চিত্র। চলচ্চিত্রটি পরিচালনা করেছেন মহেশ মাঞ্জরেকার এবং প্রযোজনা করেছেন গণেশ জৈন, রতন জৈন। চলচ্চিত্রটি সমালোচকদের কাছ থেকে নেতিবাচক প্রতিক্রিয়া পেয়েছিল। চলচ্চিত্রটি ১৯৯৯ সালের বাস্তভ : দি রিয়েলিটি চলচ্চিত্রের অনুসারে কাহিনী নির্মিত হয়েছে।
কাহিনী
হাতিয়ার এমন এক বিবরণ যা রঘুনাথ নামের (সঞ্জয় দত্ত) এক ভয়ঙ্কর গুন্ডা তাঁর পুত্র রোহিতের গল্প (সঞ্জয় দত্ত)। তার বাবার অতীতের কারণে বার বার তাকে পরিবারের সাথে সংযুক্ত কলঙ্কের কথা স্মরণ করিয়ে দিয়ে বাইরের বিশ্ব থেকে প্রচুর ঝাঁকুনির মুখোমুখি হতে হয়েছিল। ঠিক তার বাবার মতো পরিস্থিতি রোহিতকে গ্যাংস্টার হতে বাধ্য করেছিল এবং সে "বক্সার ভাই" ডাকনাম পেয়েছে। রোহিতের দুর্বলতা রয়েছে, তিনি কোনও মহিলাকে বেশ্যা বলা যেতে পারেন না, কারণ তাঁর মা সোনু (নম্রতা শিরোদকর) একজন ছিলেন এবং তিনি বিবাহিত মহিলার পক্ষে গৌরির ( শিল্পা শেঠী) কঠোর হয়ে পড়েছেন। যিনি দৈহিকভাবে আপত্তিজনক স্ত্রীর সাথে বিবাহ সহ্য করছেন। রোহিত তাকে এই অবমাননাকর সম্পর্ক থেকে ছিনিয়ে নিয়ে পুনরায় বিয়ে করে এবং শান্তি নামে একটি কন্যা সন্তানের জন্ম দেয়। কিন্তু গৌরীর বন্ধু জ্যোতির (রেশম টিপনিস) স্বামী, যিনি পুলিশ অফিসার এবং ফ্র্যাকচার নাগিয়ার খবরদার ছিলেন, রোহিতের হাতে মারা গেলে তাদের বিবাহিত জীবন ছিন্নবিচ্ছিন্ন হয়ে যায়। হৃদয়গ্রাহী গৌরী রোহিতকে ছেড়ে তার ভাই মুন্নার বাড়িতে থাকেন। রোহিত তার সাথে যোগাযোগের চেষ্টা করে কিন্তু সমস্ত প্রচেষ্টা ব্যর্থ হয়। মুন্না গৌরিকে রোহিতের কাছে ফিরে যেতে রাজি করায় তবে পাক্যের (শারদ কাপুর) মিথ্যা কাহিনী দ্বারা প্রভাবিত হয়ে রোহিতের সঙ্গে সঙ্গেই তাকে হত্যা করা হয়। রাগিত গৌরী রোহিতের সাথে সমস্ত সম্পর্ক ছিন্ন করে কোথাও একটি ছোট্ট বাড়িতে থাকেন রোহিতকে পাকিয়া ও তার লোকেরা আক্রমণ করেছিল কিন্তু অলৌকিকভাবে বেঁচে থাকে।
তারপরে জানা যায় যে রোহিতের গডফাদার দিগম্বর পাতিল (গুলশান গ্রোভার) ফ্র্যাকচার নাগ্যা (অনুপ সনি) এর সাথে তার বিরুদ্ধে ষড়যন্ত্র করেছিলেন এবং তার বন্ধু পাকিয়া দ্বিগুণ হয়েছিলেন। একজন প্রতিহিংসাপূর্ণ রোহিত দিগম্বর, পাক্যা এবং নাগ্যাকে শেষ করতে প্রস্তুত। তিনি পাক্যাকে একটি অতিথিশালায় খুঁজে পান। অবশেষে রোহিত নাগ্যকে হত্যা করে এবং পাক্যাকে হত্যা করতে চলেছে, তবে পরেরটি তাকে ক্ষমার জন্য অনুরোধ করে। রোহিত যিনি পাকাকে তার বন্ধু হিসাবে বিবেচনা করেছিলেন তার বিশ্বাসঘাতকতায় তিনি ক্ষুব্ধ হয়েছিলেন, তাকে হত্যা করেন। এরপরে রোহিত ক্রিকেট ব্যাট হাতে দিগম্বরকে নির্মমভাবে হত্যা করে আত্মগোপনে যায়।
ঘটনা পাল্টানোর পরে, রোহিত মোস্ট ওয়ান্টেড অপরাধী হয়ে ওঠেন এবং স্বরাষ্ট্রমন্ত্রী কর্তৃক তাকে " গুলি চালানো " আদেশ জারি করা হয়। ডিসিপি কিশোর কদম (দীপক তিজোরি) যিনি রোহিতের অভিভাবক, তাকে হত্যা করা এবং আদেশ পালন করা ছাড়া আর কোনও উপায় নেই। পুলিশের কাছে আত্মসমর্পণের আগে রোহিত গৌরীর কাছে ক্ষমা চেয়ে বলেন এবং তিনি ভুল করেননি। তিনি গৌরীকে সরে যেতে অনুরোধ করেন এবং যা কিছু ঘটে তার পিছনে ফিরে যাবেন না। রোহিত আত্মহত্যা করে এবং সশস্ত্র পুলিশ বাহিনী রোহিতকে আক্রমণ করে। রোহিতের ঠাকুরমা শান্তা (রিমা লাগু) গৌরীকে শান্তিকে অনেক দূরে নিয়ে যাওয়ার পরামর্শ দিয়েছেন যাতে তিনি রঘু এবং রোহিতের অন্ধকার পোষ্টগুলির দ্বারা প্রভাবিত না হন। শেষ পর্যন্ত দুজনেই শহর ছাড়ার সিদ্ধান্ত নিল।
নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার
নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা নাট্যধর্মী টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - পুরুষ" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন জন চার্লস ড্যালি ও বব নিউহার্ট। ১৯৬৯ সালে এটি "শ্রেষ্ঠ টিভি অভিনয়শিল্পী - নাট্য" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়।
এড অ্যাসনার, জন ফরসিথ, জন হ্যাম, হিউ লরি ও টেলি স্যাভালাস সর্বাধিক দুবার করে এই পুরস্কার অর্জন করেন। পিটার ফক ও টম সেলেক সর্বোচ্চ সাতবার এই পুরস্কারের মনোনয়ন লাভ করেন। বর্তমান বিজয়ী ব্রায়ান কক্স সাকসেশন ধারাবাহিকে লোগান রয় চরিত্রে অভিনয় করে এই পুরস্কার অর্জন করেন।
নাম-ম্খা'-ত্শে-দ্বাং-ম্ছোগ-গ্রুব
নাম-ম্খা'-ত্শে-দ্বাং-ম্ছোগ-গ্রুব (জন্ম-১৭৪৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের ষষ্ঠ প্রধান ছিলেন।
সংক্ষিপ্ত জীবনী
নাম-ম্খা'-ত্শে-দ্বাং-ম্ছোগ-গ্রুব ১৭৪৪ খ্রিষ্টাব্দে উত্তর-পূর্ব দের্গে অঞ্চলের য়িদ-লুংস নামক স্থানে জন্মগ্রহণ করেন। তার পিতা ত্সোং-দ্পোন-ত্শে-র্গ্যাল  একজন ব্যবসায়ী ছিলেন। তার মাতার নাম ছিল ত্শে-রিং-গ্রোল-মা । জন্মের পর তার নাম রাখা হয় ম্গোন-পো-দোন-গ্রুব । পে-মা-কুন-গ্রোল-র্নাম-র্গ্যাল  নামক র্দ্জোগ্স-ছেন বৌদ্ধবিহারের চতুর্থ প্রধানের তত্ত্বাবধানে তিনি এই বিহারে শিক্ষালাভ করেন। এই বিহারে ব্শেস-গ্ন্যান-ব্স্তান-'দ্জিন  নামক এক ভিক্ষুর নিকট তিনি ব্যাকরণ, কাব্যশাস্ত্র, জ্যোতিষশাস্ত্র ও জ্যোতির্বিদ্যা সম্বন্ধে শিক্ষালাভ করেন। ১৭৫৬ খ্রিষ্টাব্দে তিনি মধ্য তিব্বত যাত্রা করে পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান  নামক দ্বিতীয় ন্যি-স্প্রুল  উপাধিধারী লামার নিকট বজ্রকীলয় সম্বন্ধে শিক্ষালাভ করেন। এছাড়া দ্পা'-বো-লাস-রাব-র্ত্সাল, 'বার-ব্লা-ব্ক্রা-শিস-র্গ্যা-ম্ত্শো , 'গ্যুর-মেদ-কুন-ব্জাং-র্নাম-র্গ্যাল ( নামক দ্বিতীয় ঝে-ছেন-রাব-'ব্যাম্স  উপাধিধারী লামা তার উল্লেখযোগ্য শিক্ষক ছিলেন। ন্যি-স্প্রুল-কুন-ব্জাং-থেগ-ম্ছোগ-র্গ্যা-ম্ত্শো  নামক এক বৌদ্ধ লামা তাকে ভিক্ষুর শপথ প্রদান করেন। ১৭৯২ খ্রিষ্টাব্দে তিনি র্দ্জোগ্স-ছেন বৌদ্ধবিহারের ষষ্ঠ প্রধানের দায়িত্ব গ্রহণ করেন। এই সময় তিনি জ্লা-স্তোদ-য়াং-শার  নামক স্থানে ব্ক্রা-শিস-র্তেন-ছাগ্স ) বৌদ্ধবিহার স্থাপন করেন।
দি অ্যাপার্টমেন্ট
দি অ্যাপার্টমেন্ট (The Apartment) হল বিলি ওয়াইল্ডার প্রযোজিত ও পরিচালিত ১৯৬০ সালের মার্কিন প্রণয়ধর্মী হাস্যরসাত্মক নাট্য চলচ্চিত্র। বিলি ওয়াইল্ডার ও আই.এ.এল ডায়মন্ড যৌথভাবে এর চিত্রনাট্য রচনা করেন। এতে শ্রেষ্ঠাংশে অভিনয় করেন জ্যাক লেমন ও শার্লি ম্যাকলেইন। পার্শ্ব ভূমিকায় অভিনয় করেন ফ্রেড ম্যাকমুরে, রে ওয়ালস্টন, জ্যাক ক্রুশ্চেন, ডেভিড লুইস, উইলার্ড ওয়াটারম্যান, হোপ হলিডে ও এডি অ্যাডামস।
চলচ্চিত্রটি ১৯৬০ সালের ১৫ জুন মার্কিন যুক্তরাষ্ট্রে মুক্তি পায়। ছবিটি ৩৩তম একাডেমি পুরস্কারে দশটি বিভাগে মনোনীত হয় এবং শ্রেষ্ঠ চলচ্চিত্র, শ্রেষ্ঠ পরিচালনা ও শ্রেষ্ঠ চিত্রনাট্যসহ পাঁচটি বিভাগে পুরস্কৃত হয়। লেমন ও ম্যাকলেইন তাদের অভিনয়ের জন্য একাডেমি পুরস্কারে মনোনীত হন এবং গোল্ডেন গ্লোব পুরস্কার অর্জন করেন।
কসবা (দ্ব্যর্থতা নিরসন)
কসবা শব্দটি দিয়ে বোঝানো হতে পারে:
মীনাক্ষী মুখোপাধ্যায়
মীনাক্ষী মুখোপাধ্যায় (মারা গেছেন ১৬ সেপ্টেম্বর ২০০৯, ৭২ বছর বয়সী) একজন সাহিত্যিক এবং সাহিত্য আকাডেমি পুরস্কার বিজয়ী। তাঁর বই "অ্যান ইন্ডিয়ান ফর অল সিজনস", ইতিহাসবিদ আর.সি. দত্ত র জীবনী আধারিত এবং পেঙ্গুইন প্রকাশিত  দিল্লিতে মুক্তি পাবে। মুখার্জি ২০০৩ সালে তাঁর  দ্য পেরিশেবল এম্পায়ার: ইংরেজিতে ভারতীয় রচনায় প্রবন্ধ   প্রবন্ধের জন্য সাহিত্য একাডেমী পুরস্কার পেয়েছিলেন।  তিনি পাটনা, পুনে, দিল্লি এবং হায়দ্রাবাদ বিশ্ববিদ্যালয়ের বেশ কয়েকটি কলেজে ইংরেজি সাহিত্য এবং সমালোচনামূলক তত্ত্ব পড়িয়েছিলেন। তাঁর শেষ ও দীর্ঘতম স্পেলটি ছিল নয়া দিল্লির জওহরলাল নেহেরু বিশ্ববিদ্যালয়তে ইংরেজির অধ্যাপক হিসাবে।  তিনি ভারতের বাইরে বেশ কয়েকটি বিশ্ববিদ্যালয়ে ভিসি অধ্যাপক ছিলেন, অস্টিনের টেক্সাস বিশ্ববিদ্যালয়, শিকাগো বিশ্ববিদ্যালয়, বিশ্ববিদ্যালয় সহ ক্যালিফোর্নিয়া বার্কলে, ম্যাককুয়েরি বিশ্ববিদ্যালয় (সিডনি), ক্যানবেরার বিশ্ববিদ্যালয় এবং ফ্লিন্ডার বিশ্ববিদ্যালয় (অ্যাডিলেড)। তার স্বামী সুজিত মুখোপাধ্যায় ছিলেন শিক্ষক এবং সাহিত্যিক পণ্ডিত। তাদের দুটি কন্যা ছিল। তারা হায়দরাবাদে তাদের জীবনের শেষ বছরগুলি কাটিয়েছিল
তথ্যসূত্র
http://www.thehindu.com/books/meenakshi-mukherjee-litterateur-passes-away/article21334.ece|accessdate=9
বোম্বে প্রাদেশিক ওয়ার্কিং ক্লাস পার্টি
বোম্বে প্রাদেশিক ওয়ার্কিং ক্লাস পার্টি ছিল একটি রাজনৈতিক দল যা ১৯৩৩ সালে ভারতের বোম্বে প্রদেশে এমএন রায়ের অনুসারীদের নিয়ে গঠিত হয়। দলটির লক্ষ্য ছিল ' পুঁজিবাদের ধ্বংসের সঙ্গে জড়িত একটি সমাজতান্ত্রিক রাষ্ট্র প্রতিষ্ঠা এবং শ্রমিক ও কৃষক পরিষদের দ্বারা দেশের অর্থনৈতিক জীবন নিয়ন্ত্রণ করা' এবং দলটির আশু লক্ষ্য ছিল ব্রিটিশ ঔপনিবেশিক শাসন থেকে জাতীয় স্বাধীনতা।
দলের সভাপতি ছিলেন এএ আলওয়ে এবং দলের সাধারণ সম্পাদক ছিলেন ভিবি কার্নিক। সহ-সভাপতি ছিলেন আরএ খেদগিকার, এসএইচ ঝাবওয়ালা, আব্দুল মজিদ এবং লালজি পেন্ডসে এবং সচিব ছিলেন ডঃ এম আর শেঠি, আহমেদ মিয়া (ডক ওয়ার্কার্স ইউনিয়নের নেতা), বিএল সারং এবং বিআর শিন্ডে। কোষাধ্যক্ষ ছিলেন মণিবেন কারা এবং ভিএইচ জোশী।
বাম গণতান্ত্রিক ফ্রন্ট (মহারাষ্ট্র)
বাম গণতান্ত্রিক ফ্রন্ট ভারতের মহারাষ্ট্রে একটি রাজনৈতিক জোটের নাম। মহারাষ্ট্রে এলডিএফ এর মূল সদস্য দল হলো ভারতের কমিউনিস্ট পার্টি (মার্ক্সবাদী), ভারতের কমিউনিস্ট পার্টি এবং ভারতের কৃষক ও ওয়ার্কার্স পার্টি।
নরওয়েতে গাঁজা
নরওয়েতে গাঁজা ঔষধ হিসেবে ব্যবহারের জন্য পূর্ণ বৈধতা পেলেও অন্য সব ক্ষেত্রে এটি অবৈধ।
অপরাধীকরণ
২০১৭ সালের ডিসেম্বর মাসে নরওয়েজীয় সংসদের স্বাস্থ্য বিষয়ক সাব-কমিটি ব্যক্তিগত মাদক ব্যবহারকে অপরাধমুক্ত করার জন্য তাদের অভিপ্রায় ঘোষণা করেছিল, যেখানে জরিমানা এবং কারাদণ্ডের পরিবর্তে ব্যবহারকারীদের চিকিৎসা প্রদান করে। ২০১৮ সালের মার্চ মাসে, সরকার ওষুধ নীতিতে সংস্কারের জন্য একটি ওয়ার্কিং গ্রুপ তৈরি করে। দলটি ৩১ ডিসেম্বর ২০১৯ এর মধ্যে সরকারকে তাদের সুপারিশ প্রদান করে। গ্রুপের দেওয়া আদেশে, পুলিশকে "মাদক আসক্তদের উপর স্বাস্থ্য সম্পর্কিত ব্যবস্থা আরোপ করার" দায়িত্ব দেওয়া হয়েছিল। পুলিশ দ্বারা আরোপিত ব্যবস্থা মেনে না চলা "নিষেধাজ্ঞার দিকে পরিচালিত করবে।"
১৬ এপ্রিল ২০২১ পর্যন্ত, এই বিলটি সংসদে পাস হয়নি। ৬টি দল (৪৩.৮%) পক্ষে ভোট দিয়েছে, আর ৩টি দল (৫৬.২%) বিপক্ষে ভোট দিয়েছে।
অ্যাটর্নি জেনারেল ২০২১ সালে সিদ্ধান্ত নেন যে পুলিশের মোবাইল ফোন তল্লাশি করার, ড্রাগ পরীক্ষা করার বা ব্যক্তিগত ব্যবহারের জন্য অল্প পরিমাণে মাদকের সাথে ধরা পড়া লোকদের বাড়িতে তল্লাশি করার অধিকার নেই।
তুষার
thumb|230px|right|[[জার্মানি|জার্মানিতে তুষারপাতের ফলে গাছের উপর তুষারের স্তর।]]তুষার হল বৃষ্টির কঠিন রূপ যা পৃথিবীর বায়ুমণ্ডলে স্ফটিকের আকারে বিরাজ করে। এটি প্রকৃতপক্ষে পানির কঠিন রূপ বা বরফ। শীতকালে যেখানে তাপমাত্রা শূণ্য ডিগ্রী সেলসিয়াসের নিচে নেমে যায় সেখানে মেঘ থেকে তুষার পতিত হয়, এক বলে তুষারপাত। মেঘ হতে নিঃসরিত পানি বায়ুমন্ডলের উপরের স্তরে নিম্ন তাপমাত্রায় জমে বরফে পরিণত হয় এবং তা ভূমিতে পতিত হয়।
তুষার ঝড়
তুষারঝড় বায়ুমণ্ডলীয় আর্দ্রতা এবং শীতল বাতাসের  মাধ্যমে সংগঠিত  হয়। সুপারকুল্ড জলের ফোঁটাগুলিকে আকৃষ্ট করে বরফের টুকরোগুলি বায়ুমণ্ডলের কণাগুলির চারপাশে নিউক্লিয়াস করে, যা হেক্সাগোনাল-আকৃতির স্ফটিক গুলিতে হিমায়িত হয়। তুষারপাত বিভিন্ন আকার ধারণ করে। এর মধ্যে মৌলিক হলো প্লেটলেট, সূঁচ, কলাম এবং রাইম আকৃ্তির । তুষার একটি স্তুপে  জমা হওয়ার সাথে সাথে এটি প্রবাহিত হতে পারে।
যেখানে জলবায়ু বছরের পর বছর বরফ জমে থাকার জন্য যথেষ্ট শীতল, সেখানে একটি হিমবাহ তৈরি হয়।  তুষার সাধারণত মৌসুমীভাবে গলে যায়, যার ফলে স্রোত এবং নদীতে প্রবাহিত হয় এবং ভূগর্ভস্থ জল পুনরুদ্ধার হয়।
সাধারনত তুষারপাতের এলাকা
প্রধান তুষারপ্রবণ অঞ্চলগুলির মধ্যে রয়েছে মেরু অঞ্চল, উত্তর গোলার্ধের অধিকাংশ এলাকা ।দক্ষিণ গোলার্ধে, তুষারপাত প্রাথমিকভাবে অ্যান্টার্কটিকা ব্যতীত পার্বত্য অঞ্চলে সীমাবদ্ধ। পর্যাপ্ত আর্দ্রতা এবং শীতল তাপমাত্রাসহ বিশ্বব্যাপী পার্বত্য অঞ্চলগুলোতেও তুষারপাত দেখা যায়।
তুষার পরিবহনের মতো মানুষের ক্রিয়াকলাপগুলিকে প্রভাবিত করে
সড়কপথ, ডানা এবং জানালা পরিষ্কার রাখার প্রয়োজনীয়তা তৈরি করে; কৃষি: ফসলে পানি সরবরাহ এবং গবাদি পশু রক্ষণাবেক্ষণ; স্কিইং, স্নোবোর্ডিং এবং স্নোমেশিন ভ্রমণের মতো খেলাধুলার সযোগ সৃষ্টি করে। তুষার বাস্তুতন্ত্র কেও প্রভাবিত করে, শীতকালে একটি অন্তরক স্তর সরবরাহ করে যার অধীনে উদ্ভিদ এবং প্রাণীরা ঠান্ডা থেকে বাঁচতে সক্ষম হয়।
বৃষ্টিপাত
তুষার মেঘের মধ্যে বিকশিত হয় যা নিজেরাই বৃহত্তর আবহাওয়া ব্যবস্থার অংশ। মেঘে তুষার স্ফটিক বিকাশের পদার্থবিজ্ঞান ভেরিয়েবলগুলির একটি জটিল সেট থেকে আসে যা আর্দ্রতা  এবং তাপমাত্রাকে অন্তর্ভুক্ত করে। পতন এবং পতিত স্ফটিকগুলির ফলস্বরূপ আকারগুলি বেশ কয়েকটি মৌলিক আকার এবং সংমিশ্রণে শ্রেণিবদ্ধ করা যেতে পারে। মাঝে মাঝে, কিছু প্লেটের মতো, ডেনড্রাইটিক ।  ক্ষুদ্রাকৃতির তুষার কণাগুলো খুব শীতল তাপমাত্রায়  এবং পরিষ্কার আকাশের নীচে তৈরি হতে পারে।
তুষার মেঘ গঠন
তুষার মেঘ সাধারণত বৃহত্তর আবহাওয়া ব্যবস্থাপনায়   ঘটে, যার মধ্যে সবচেয়ে গুরুত্বপূর্ণ হলো নিম্ন-চাপ অঞ্চল, যা সাধারণত তাদের সঞ্চালনের অংশ হিসাবে উষ্ণ এবং শীতল কণাগলোকে অন্তর্ভুক্ত করে। তুষারপাতের সাধারনত উৎস হলো হ্রদ-প্রভাবের (সমুদ্র-প্রভাব) ঝড় এবং উচ্চতার প্রভাব, বিশেষত পাহাড়ে।
মধ্য-অক্ষাংশের ঝড়গুলো নিম্ন-চাপের অঞ্চল যা মেঘলা এবং হালকা তুষারঝড় থেকে শুরু করে ভারী তুষারঝড় পর্যন্ত যে কোনও কিছু তৈরি করতে সক্ষম।  গোলার্ধের শরৎ, শীত এবং বসন্তে র সময়,  বায়ুমণ্ডলের ট্রপোস্ফিয়ারের গভীরতার মাধ্যমে তুষারপাতের কারণ হতে পারে।  নিম্নচাপ অঞ্চলের উত্তর দিকে (উত্তর গোলার্ধ)  সবচেয়ে বেশি তুষার উৎপন্ন হয়।  দক্ষিণ মধ্য-অক্ষাংশে  ঘূর্ণিঝড় সবচেয়ে বেশি তুষারপাত করে দক্ষিণ দিকে।
অরোগ্রাফিক বা রিলিফ তুষারপাত তৈরি হয় যখন আর্দ্র বাতাস বড় আকারের বায়ু প্রবাহের দ্বারা পর্বতমালার বাতাসের দিকে জোর করে উঠতে বাধ্য হয়। একটি পর্বতমালার পাশে আর্দ্র বায়ু উত্তোলনের ফলে অ্যাডিয়াব্যাটিক শীতল এবং শেষ পর্যন্ত ঘনীভবন ও বৃষ্টিপাত হয়। এই প্রক্রিয়ার মাধ্যমে আর্দ্রতা ধীরে ধীরে বাতাস থেকে সরানো হয় এবং অবতরণকারী বাতাস বা লিওয়ার্ডের দিকে শুষ্ক এবং উষ্ণ বাতাস রেখে যায়।
মেঘের পদার্থবিজ্ঞান
একটি তুষার অণু প্রায় ১০^১৯ টি জলের পরমাণু নিয়ে গঠিত যা বায়ুমণ্ডলের মধ্যে পরিবর্তিত তাপমাত্রা এবং আর্দ্রতার উপর নির্ভর করে বিভিন্ন হারে  যুক্ত হয়।
তুষার স্ফটিক গুলি তৈরি হয় যখন ক্ষুদ্র ভীষণ  ঠান্ডা মেঘের ফোঁটাগুলি (ব্যাসের প্রায় ১০ মাক্রোমিটার) হিমায়িত হয়। এই ফোঁটাগুলি −১৮ ডিগ্রি সেন্টিগ্রেড (0 ডিগ্রি ফারেনহাইট) এর চেয়ে কম তাপমাত্রায় তরল থাকতে সক্ষম হয়, কারণ হিমায়িত করার জন্য  ড্রপলেটের কয়েকটি অণুকে বরফ জালির অনুরূপ একটি ব্যবস্থা তৈরি করতে সুযোগক্রমে একত্রিত হতে হবে। ফোঁটাটি এই "নিউক্লিয়াস" এর চারপাশে জমাট বাঁধে। উষ্ণ মেঘে, নিউক্লিয়াস হিসাবে কাজ করার জন্য ড্রপলেটটিতে একটি অ্যারোসোল কণা বা "বরফ নিউক্লিয়াস" উপস্থিত থাকতে হবে (বা তার সংস্পর্শে)।মেঘের ঘনীভূত নিউক্লিয়াসের তুলনায় বরফের নিউক্লিয়াস খুব বিরল যার উপর তরল ফোঁটা তৈরি হয়। মাটি, মরুভূমি র ধূলিকণা এবং জৈবিক কণা নিউক্লিয়াস হতে পারে। কৃত্রিম নিউক্লিয়াসের মধ্যে সিলভার আয়োডাইড এবং শুকনো বরফের কণা রয়েছে এবং এগুলি ক্লাউড সিডিংয়ে বৃষ্টিপাতকে উদ্দীপিত করতে ব্যবহৃত হয়।
একবার একটি ফোঁটা হিমায়িত হয়ে গেলে, এটি  এর সম্পৃক্ত পরিবেশে বৃদ্ধি পায় - যেখানে তাপমাত্রা হিমাঙ্কের নীচে থাকলে বরফের তুলনায় বায়ু স্যাচুরেটেড হয়। ফোঁটাটি তখন বরফ স্ফটিক পৃষ্ঠে বাতাসে (বাষ্প) জলের অণুগুলির বিস্তারের মাধ্যমে বৃদ্ধি পায় ।যেহেতু জলের ফোঁটাগুলি বরফের স্ফটিকগুলির চেয়ে অনেক বেশি, তাই স্ফটিকগুলি ওয়েগেনার-বার্গারন-ফাইন্ডেইসেন প্রক্রিয়ার মাধ্যমে জলের ফোঁটাগুলো শত শত মাইক্রোমিটার বা মিলিমিটার আকারে বৃদ্ধি পেতে সক্ষম হয়।এই বৃহৎ স্ফটিকগুলি বৃষ্টিপাতের একটি ভালো উৎস । কারণ তারা তাদের ভরের কারণে বায়ুমণ্ডলের মধ্য দিয়ে পড়ে এবং ক্লাস্টার বা সমষ্টিগুলিতে সংঘর্ষ এবং একসাথে লেগে থাকতে পারে। এই সমষ্টিগুলি তুষারপাত, এবং সাধারণত বরফ কণার ধরণ যা মাটিতে পড়ে। আলোর বিকিরণের দ্বারা ছোট ছোট বরফের কণাদ্বারা আলোর পুরো বর্ণালীর বিস্তৃত প্রতিফলনের কারণে স্ফটিকগুলি প্রায়শই সাদা রঙের দেখায়।যদিও বরফের স্ফটিক পরিষ্কার এবং ফাঁকা ।
খেলাধুলা
তুষারপাত স্কিইং এবং স্লেডিং সহ অনেক শীতকালীন খেলাধুলা এবং বিনোদনের ব্যবস্থা করা হয়। সাধারণ উদাহরণগুলির মধ্যে রয়েছে - ক্রস-কান্ট্রি স্কিইং, আলপাইন স্কিইং, স্নোবোর্ডিং, স্নোশুইং এবং স্নোমোবিলিং। ব্যবহৃত সরঞ্জামগুলির নকশা, যেমন স্কি এবং স্নোবোর্ডগুলি সাধারণত বরফের বহন শক্তির উপর নির্ভর করে এবং তুষারে ঘর্ষণ বহনের গুণাঙ্কের সাথে লড়াই করে।
স্কিইং এখন পর্যন্ত শীতকালীন বিনোদনের বৃহত্তম ফর্ম। ১৯৯৪ সালের হিসাবে, বিশ্বব্যাপী আনুমানিক ৬৫-৭৫ মিলিয়ন স্কিয়ারদের মধ্যে, প্রায় ৫৫ মিলিয়ন ছিল যারা আলপাইন স্কিইংয়ে খেলে, বাকিরা ক্রস-কান্ট্রি স্কিইংয়ে নিযুক্ত ছিল। প্রায় ৩০ মিলিয়ন স্কিয়ার (সব ধরনের) ইউরোপে, ১৫ মিলিয়ন মার্কিন যুক্তরাষ্ট্রে এবং ১৪ মিলিয়ন জাপানে ছিল। ১৯৯৬ সালের হিসাবে, ৪,৫০০ স্কি অঞ্চল ছিল, ২৬,০০০ টি স্কি লিফট পরিচালনা করে এবং প্রতি বছর ৩৯০ মিলিয়ন স্কিয়ার পরিদর্শন উপভোগ করে।
প্রাণী এবং উদ্ভিদকুলের উপর তুষারপাতের প্রভাব
তুষারবেষ্টিত অঞ্চলে স্থানীয় উদ্ভিদ এবং প্রাণীরা মানিয়ে নেওয়ার উপায়গুলি বিকশিত করে। উদ্ভিদের জন্য অভিযোজিত প্রক্রিয়াগুলির মধ্যে রয়েছে হিমায়িত-অভিযোজিত রসায়ন, নিষ্ক্রিয়তা, মৌসুমী ডাইব্যাক ও বীজের বেঁচে থাকা । প্রাণীদের জন্য হাইবারনেশন, নিরোধক, অ্যান্টি-ফ্রিজ রসায়ন, খাদ্য সঞ্চয় করা, শরীরের অভ্যন্তর থেকে মজুদ আঁকা এবং পারস্পরিক তাপের জন্য ক্লাস্টারিং।  তুষার দুটি প্রধান উপায়ে উদ্ভিদের সাথে যোগাযোগ করে। উদ্ভিদ তুষার জমা এবং ধরে রাখার উপর প্রভাব ফেলতে পারে এবং বিপরীতে, তুষার উপস্থিতি উদ্ভিদের বৃদ্ধিকে প্রভাবিত করে।  গাছের শাখাগুলি, বিশেষত দেবদারু  গাছ  মাটিতে  তুষার  পড়তে দেয় না।  গাছে আটকে থাকা তুষার ভূমির চেয়ে আরও দ্রুত হ্রাস পায়, কারণ এটি সূর্য এবং বায়ু চলাচলের আরও বেশি সংস্পর্শে থাকে। গাছ এবং অন্যান্য গাছপালা মাটিতে তুষার ধরে রাখে,   অথবা এটি অন্য কোথাও উড়ে যাবে বা সূর্য দ্বারা গলে যাবে। তুষার বিভিন্ন উপায়ে উদ্ভিদ কে প্রভাবিত করে । সঞ্চিত জলের উপস্থিতি উদ্ভিদের বৃদ্ধিকে ত্বরান্বিত করতে পারে, তবুও বৃদ্ধির  সূচনা সেই গাছগুলির জন্য তুষার স্তুপের প্রস্থানের উপর নির্ভর করে । তুষারধস এবং তুষারপাত   গাছপালার ভূখণ্ডকে গ্রাস করতে পারে।তুষার পৃষ্ঠ এবং নীচে উভয় ধরনের প্রাণীকে সমর্থন করে। অনেক অমেরুদন্ডী প্রাণী তুষারে বেড়ে ওঠে, যার মধ্যে রয়েছে মাকড়সা, ভীমরুল, গুবরে-পোকা, তুষার মাছি এবং স্প্রিংটেল। এই জাতীয় আর্থ্রোপোডা গুলি সাধারণত −৫ ডিগ্রি সেন্টিগ্রেড (২৩ ডিগ্রি ফারেনহাইট) তাপমাত্রা পর্যন্ত সক্রিয় থাকে।অমেরুদন্ডী প্রাণী দুটি গ্রুপে বিভক্ত হয়, সাবফ্রিজিং তাপমাত্রায় বেঁচে থাকার বিষয়ে ( হিমায়িত প্রতিরোধী এবং যারা হিমায়িত-সংবেদনশীল হওয়ার কারণে হিমায়িত হওয়া এড়ায়)। প্রথম গ্রুপটি তাদের দেহের তরলগুলিতে অ্যান্টিফ্রিজ এজেন্ট উৎপাদন করার ক্ষমতার কারণে ঠান্ডা সহিষ্ণু হতে পারে যা সাব-হিমশীতল অবস্থার দীর্ঘ সময় অনাবৃত্তভাবে বেঁচে থাক়তে দেয়  । কিছু জীব শীতকালে খাদ্য গ্রহন করেনা, যা তাদের পাচনতন্ত্র থেকে হিমায়িত-সংবেদনশীল সামগ্রী বের করে দেয়। বরফে অক্সিজেনে র অনুপস্থিতিতে বেঁচে থাকার ক্ষমতা একটি্ ব্যতিক্রমধর্মী  বেঁচে থাকার প্রক্রিয়া । এ প্রক্রিয়ায় ছোট মেরুদন্ডী প্রাণীরা বরফের নীচে সক্রিয় থাকতে পারে। মেরুদন্ডী প্রাণীদের মধ্যে, আলপাইন সালাম্যান্ডার গুলি −৪ ডিগ্রি সেন্টিগ্রেড (১৮ ডিগ্রি ফারেনহাইট) তাপমাত্রা পর্যন্ত তুষারে সক্রিয় থাকতে  পারে; তারা বসন্তকালে গলিত তুষার পৃষ্ঠে ডুবে যায় এবং গলে যাওয়া পুকুরে তাদের ডিম দেয়। স্তন্যপায়ী প্রাণী দের মধ্যে, যারা সক্রিয় থাকে তারা সাধারণত ২৫০ গ্রাম (৮.৮ আউন্স) এর চেয়ে ছোট হয় ।সর্বগস্খাসী অসাড় বা হাইবারনেটর হওয়ার সম্ভাবনা বেশি থাকে, অন্যদিকে তৃণভোজীরা বরফের  নীচে খাবার সঞ্চয় ় রাখে। উত্তর অ্যামেরিকার ছোট ইদুররা[ভোল ইদুর] ৩ কেজি (৬.৬ পাউন্ড)  খাবার এবং ২০ কেজি (৪৪ পাউন্ড) পর্যন্ত খাবার পাহাড়ি ছোট ইদুররা সঞ্চয় করে। পাহাড়ি ছোট ইদুররা[পিকা] একে অপরের উষ্ণতা থেকে উপকৃত হওয়ার জন্য  জড়ো হয়। উপরিভাগে, নেকড়ে, কোয়াটস( কুকুর সম্বন্ধীয় ), শিয়াল, মেছোবাঘ এবং বেজিরা খাবারের জন্য এই ভূপৃষ্ঠের বাসিন্দাদের উপর নির্ভর করে এবং প্রায়শই খাবারের  জন্য তুষার স্তপের মধ্যে ডুব দেয়।
পৃথিবীর বাহিরে
বহিরাগত "তুষার" জল-ভিত্তিক বৃষ্টিপাতকে অন্তর্ভুক্ত করে, তবে সৌরজগতের অন্যান্য গ্রহ এবং চাঁদে প্রচলিত অন্যান্য যৌগগুলির বৃষ্টিপাতও অন্তর্ভুক্ত করে।
১. মঙ্গলগ্রহে ফোনিক্স মার্স ল্যান্ডারের পর্যবেক্ষণে দেখা গেছে যে উচ্চ অক্ষাংশে জল-ভিত্তিক তুষার স্ফটিক দেখা যায়। অধিকন্তু, কার্বন ডাই অক্সাইড মঙ্গলের শীতকালে মেরুতে মেঘ থেকে উৎপন্ন হয় এবং সেই যৌগের মৌসুমী জমাতে অবদান রাখে, যা সেই গ্রহের বরফের ক্যাপগুলির প্রধান উপাদান।
২. শুক্রগ্রহে, ম্যাগেলান মহাকাশযানের পর্যবেক্ষণে একটি ধাতব পদার্থের উপস্থিতি প্রকাশ পায়, যা "শুক্র তুষার" হিসাবে উদ্ভূত হয় এবং শুক্রের সর্বোচ্চ পর্বতশৃঙ্গের শীর্ষে স্থলজ বরফের মতো একটি অত্যন্ত প্রতিফলিত পদার্থ দেখা যায়। শুক্রগ্রহের উচ্চ তাপমাত্রার কারণে, অবক্ষয়ের জন্য নেতৃস্থানীয় প্রার্থীরা হলো সীসা সালফাইড এবং বিসমাথ (III) সালফাইড।
৩. ক্যাসিনি-হাইজেনস মহাকাশযান পর্যবেক্ষণে শনির চাঁদ টাইটানে মিথেন বা হাইড্রোকার্বন-ভিত্তিক স্ফটিক জমার অন্য কোনো রূপের উপস্থিতি দেখা যায়।
রেকর্ড
১.সর্বোচ্চ তুষারপাতঃ - ১৯৯৮-১৯ মৌসুমে ওয়াশিংটনের বেলিংহাম শহরের বাইরে মাউন্ট বেকার স্কি এলাকা য় মার্কিন যুক্তরাষ্ট্রে সর্বোচ্চ মৌসুমী তুষারপাতের বিশ্ব রেকর্ড  হয়েছিল। মাউন্ট বেকার ২,৮৯৬ সেন্টিমিটার (৯৫.০১ ফুট) তুষারপাত পেয়েছিল এবং পূর্ববর্তী রেকর্ডের ধারক মাউন্ট রেইনিয়ার, ওয়াশিংটন কে ছাড়িয়ে যায়, যেখানে ১৯৭১-১৯৭২ মৌসুমে ২,৮৫০ সেমি (৯৩.৫ ফুট) তুষারপাত হয়েছিল।
২.সর্বোচ্চ মৌসুমী গড় বার্ষিক তুষারপাতঃ - সর্বোচ্চ গড় বার্ষিক তুষারপাতের বিশ্ব রেকর্ড ১৯৮১-২০১০ সময়কালের জন্য জাপানের সুকায়ু ওনসেনে পরিমাপ করা হয় ১,৭৬৪ সেমি বা (৫৭.৮৭ ফুট) ।
৩.গিনেস ওয়ার্ল্ড রেকর্ডস অনুসারে, ১৮৮৭ সালের জানুয়ারিতের বর্তমান মন্টানার মাইলস সিটি র বাইরে বিশ্বের বৃহত্তম তুষারপাত হয়েছিল। এটির ব্যাস ৩৮ সেমি (১৫ ইঞ্চি) পরিমাপ করা হয়েছিল।
৪.সর্বাধিক বার্ষিক তুষারপাতের শহরগুলি হ'ল জাপানের আওমোরি (৭৯২ সেমি), সাপ্পোরো (৪৮৫ সেমি) এবং টোয়ামা (৩৬৩ সেমি), তারপরে কানাডা র সেন্ট জনস (৩৩২ সেমি) এবং কুইবেক সিটি (৩১৫ সেমি)।
খানসামা জমিদার বাড়ি
খানসামা জমিদার বাড়ি বাংলাদেশের রংপুর বিভাগের দিনাজপুর জেলার অন্তর্ভুক্ত খানসামা উপজেলায় অবস্থিত এই জমিদার বাড়ি।